CELEX: 32021D1856
Language: el
Date: 2021-10-18 00:00:00
Title: Απόφαση (ΕΕ) 2021/1856 του Συμβουλίου της 18ης Οκτωβρίου 2021 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία περί συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου, όσον αφορά την παράταση της ισχύος των στρατηγικών προτεραιοτήτων ΕΕ-Τυνησίας έως ότου εγκριθούν νέες επικαιροποιημένες στρατηγικές προτεραιότητες από το συμβούλιο σύνδεσης

22.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 374/60
               
            
         ΑΠΟΦΑΣΗ (ΕΕ) 2021/1856 ΤΟΥ ΣΥΜΒΟΥΛΙΟΥ
         της 18ης Οκτωβρίου 2021
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία περί συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου, όσον αφορά την παράταση της ισχύος των στρατηγικών προτεραιοτήτων ΕΕ-Τυνησίας έως ότου εγκριθούν νέες επικαιροποιημένες στρατηγικές προτεραιότητες από το συμβούλιο σύνδεσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία περί συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου (1) («συμφωνία») υπογράφηκε στις 17 Ιουλίου 1995 και τέθηκε σε ισχύ την 1η Μαρτίου 1998.
                  
               
                     (2)
                  
                  
                     Το συμβούλιο σύνδεσης ενέκρινε τις στρατηγικές προτεραιότητες ΕΕ-Τυνησίας με την απόφασή του αριθ. 1/2018 (2).
                  
               
                     (3)
                  
                  
                     Με ανταλλαγή επιστολών, και οι δύο πλευρές συμφώνησαν ότι θα πρέπει να παραταθεί η ισχύς των στρατηγικών προτεραιοτήτων ΕΕ-Τυνησίας ως κατευθυντήριου εγγράφου για την εδραίωση της εταιρικής σχέσης, εν αναμονή της έγκρισης νέων επικαιροποιημένων στρατηγικών προτεραιοτήτων.
                  
               
                     (4)
                  
                  
                     Δυνάμει του άρθρου 80 της συμφωνίας, το συμβούλιο σύνδεσης έχει αρμοδιότητα να λαμβάνει αποφάσεις για την επίτευξη των στόχων της συμφωνίας.
                  
               
                     (5)
                  
                  
                     Το συμβούλιο σύνδεσης πρόκειται να εκδώσει απόφαση με γραπτή διαδικασία για την παράταση της ισχύος των στρατηγικών προτεραιοτήτων έως ότου εγκριθούν νέες επικαιροποιημένες στρατηγικές προτεραιότητες από το συμβούλιο σύνδεσης.
                  
               
                     (6)
                  
                  
                     Ενδείκνυται να καθοριστεί η θέση που θα πρέπει να ληφθεί εξ ονόματος της Ένωσης στο συμβούλιο σύνδεσης, καθώς η απόφαση του συμβουλίου σύνδεσης θα παράγει έννομα αποτελέσματα.
                  
               
                     (7)
                  
                  
                     Η θέση της Ένωσης στο πλαίσιο του συμβουλίου σύνδεσης θα πρέπει επομένως να βασιστεί στο σχέδιο απόφασης του συμβουλίου σύνδεσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία περί συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου, όσον αφορά την παράταση της ισχύος των στρατηγικών προτεραιοτήτων ΕΕ-Τυνησίας έως ότου εγκριθούν νέες επικαιροποιημένες στρατηγικές προτεραιότητες από το συμβούλιο σύνδεσης, βασίζεται στο σχέδιο απόφασης του συμβουλίου σύνδεσης (3).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 18 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 97 της 30.3.1998, σ. 2.
         
            (2)  Απόφαση αριθ. 1/2018 του Συμβουλίου Σύνδεσης ΕΕ-Τυνησίας, της 9ης Νοεμβρίου 2018, για την έγκριση των στρατηγικών προτεραιοτήτων ΕΕ-Τυνησίας για την περίοδο 2018-2020·(ΕΕ L 293 της 20.11.2018, σ. 39).
         
            (3)  Βλ έγγραφο ST 12265/21 στον ιστότοπο http://register.consilium.europa.eu.